Ο **Άμπου Γιουσούφ Γιακούμπ Ίμπν Ισχάκ ας-Σαμπάχ αλ-Κίντι** (801 - Βαγδάτη, 873) ήταν Πέρσης φιλόσοφος, μουσικολόγος και επιστήμονας, ο πρώτος περιπατητικός φιλόσοφος της Ανατολής, γνωστός ως «**Ο Φιλόσοφος των Αράβων**», υπήρξε ο φιλόσοφος που ομόφωνα χαιρετίστηκε ως *«ο πατέρας της Ισλαμικής και Αραβικής φιλοσοφίας»* για τη συλλογή, την προσαρμογή και την προώθηση της Ελληνικής και της Ελληνιστικής φιλοσοφίας στον Μουσουλμανικό κόσμο.

Βιογραφία
---------

Γεννήθηκε το 805 από αριστοκρατική οικογένεια στην πόλη Κούφα της Περσίας. Ο πατέρας του ήταν άρχοντας της Κούφα και τον βοήθησε να σπουδάσει και να μελετήσει την επιστήμη. Στη συνέχεια πήγε στη Βαγδάτη για να συνεχίσει εκεί τις μελέτες του. Κατά τη διάρκεια της βασιλείας του χαλίφη Αλ-Μαμούν έγινε επόπτης στον νεοσύστατο «Οίκο της Σοφίας» ο οποίος αποτελούταν από επιστήμονες που ασχολήθηκαν με τη μετάφραση και σχολίαση των έργων των αρχαίων Ελλήνων φιλοσόφων και συγγραφέων. Πέθανε στη Βαγδάτη περίπου το 873, και μετά το θάνατό του πάρα πολλά από τα βιβλία του καταστράφηκαν, κυρίως κατά την εισβολή των Μογγόλων στη Βαγδάτη, διότι από πολλούς θεωρήθηκαν ενάντια στη Ισλαμική θρησκεία.

Φιλοσοφικό έργο
---------------

Αποδέχθηκε την Αριστοτελική φιλοσοφία όπως αυτή ερμηνευόταν από την Αθηναϊκή Σχολή του νεοπλατωνισμού. Θεωρώντας ότι η ταξινόμηση των επιστημών είναι η βάση της φιλοσοφίας, προσπάθησε να αφομοιώσει όλες τις γνώσεις της εποχής του. Έγραψε πλήθος δοκιμίων (τον 10ο αιώνα ήταν γνωστοί 240 τίτλοι) για την μεταφυσική, τη λογική, την ηθική, τα μαθηματικά. την ταξινόμηση των επιστημών, την αστρολογία την ιατρική, τη θεωρία της μουσικής, την οπτική, τη μετεωρολογία και την αλχημεία. Τα έργα του κατά το Μεσαίωνα διαβάζονταν σε μεγάλο βαθμό στη Δυτική Ευρώπη.

Μουσικό έργο
------------

Επόπτευσε προσωπικά την μετάφραση της αρχαίας Ελληνικής μουσικής θεωρίας, τόσο στην Περσική όσο και την Αραβική διάλεκτο και στη συνέχεια την προώθησε στη βιβλιοθήκη της Βαγδάτης. Ο Αλ-Κιντί, έδειξε τα διαστήματα της Οκτωήχου πάνω σε ένα απλό τετράχορδο ούτι, αρχής γενομένης από την τρίτη χορδή, με επτά βήματα τόσο σε αύξουσα όσο και σε φθίνουσα κατεύθυνση, γεφυρώνοντας με αυτόν τον τρόπο τη μουσική θεωρία των δύο πολιτισμών. Ο Αλ-Κίντι, στην εργασία του με το ούτι, υποτίθεται ότι αναφέρεται στις Πυθαγόρειες αναλογίες, αν και ο ίδιος στη μουσική πραγματεία του ποτέ δεν καθορίζει ένα ορισμένο μήκος χορδής, αυτός που ουσιαστικά θα ολοκληρώσει το έργο του είναι ένας άλλος Άραβας θεωρητικός μουσικός του 10ου αιώνα, ο Αλ-Φαράμπι.

Παραπομπές
----------

1. 1 2  Επειδή η Κούφα δεν είναι τόσο γνωστή, συχνά αναφέρεται η κοντινή της Βασόρα ως η πόλη της γέννησής του.
2. ↑  al-Kindi Muslim philosophy
3. ↑  Η φιλοσοφία της σχολής του Αριστοτελη.
4. ↑  
Greenberg, Yudit Kornberg (2008). *Encyclopedia of love in world religions*. **1**. ABC-CLIO. σελ. 405. ISBN 1-85109-980-8.
5. ↑  Corbin, Henry. (1993). Ιστορία της Ισλαμικής Φιλοσοφίας. London: Keagan Paul International. σελ. 154.
6. ↑  
Klein-Frank, Felix. *Al-Kindi*. In Leaman, O. & Nasr, H. (2001). σελ. 166.
7. ↑  Διασώθηκαν περισσότερα από 40 χειρόγραφα των τίτλων αυτών.
8. ↑  
Α. Β. Σαγκαντέγεφ (1964). *Νέες δημοσιεύσεις πραγματειών του αλ-Κιντί* (1η έκδοση). Μετάφραση: Ακάδημος ΑΕ (1980). Οι λαοί της Ασίας και της Αφρικής
9. ↑  Manik, Liberty (1969). Das arabische Tonsystem im Mittelalter. Leiden: Brill.

Εξωτερικοί σύνδεσμοι
--------------------

* Πολυμέσα σχετικά με το θέμα  Al-Kindi στο Wikimedia Commons

  


|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Μεσαίωνας
* Πύλη:Φιλοσοφία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 90634457
* **Europeana**: agent/base/145541
* LCCN: nb2014022578
* ISNI: 0000 0001 1684 0731
* GND: 118887947
* SELIBR: 33144
* SUDOC: 027658228
* BNF: cb12109766n (data)
* NLA: 61543169
* NKC: jn19990210331
* ICCU: BVEV019792
* BNE: XX4660229
* CiNii: DA06195514

 |

 |